|  |  |
| --- | --- |
| Предмет: Историја I година ГО | |
| Teмa: **Основи на историјата, цивилизациите и државата** | Време за реализација: септември-октомври 2025 |
| Изготвил/-а: | од CУ |

|  |  |  |  |  |  |
| --- | --- | --- | --- | --- | --- |
| **Содржина  (и поими)** | **Стандарди за оценување** | **Дата на реализација** | **Сценарио за часот** | **Средства** | **Следење на напредокот** |
| * **Историјата како наука** * **(историја, историографија, минато, хронологија, време, простор, периодизација, праисторија, историски периоди, временска дистанца)** | |  | | --- | | * Го дефинира поимот историја и ја објаснува разликата со историографија. * Го препознава минатото како предмет на историјата. |  * Ги набројува и разликува историските периоди. * Го објаснува значењето на хронологијата, времето и просторот. * Објаснува зошто е направена периодизацијата. * Пресметува временска дистанца. * Анализира сличности и разлики меѓу периоди. * Проценува зошто е важно да се изучува историјата. * Го вреднува значењето на историјата во однос на сегашноста и иднината. | 3.9.2025 | ***Воведна активност-активирање на предзнаењата (5.мин)***  Преку техниката бура на идеи се поставува прашањето  *Што значи поимот Историја и поимот Историографија?*  Учениците одговараат на поставени прашања и го искажуваат своето мислење за наведените поими, а потоа се насочуваат да изготват дефиниција за тоа што изучува науката Историја, а што науката Историографија.  На табла се запишуваат дефинициите и се бара од учениците да ги истакнаат разликите помеѓу наведените поими.  ***Главни активности***  Наставникот ги потсетува учениците преку кратка презентација за минатото на општеството кое се дели на два периоди Праисторија и Историја. Потоа ги дели учениците во 3 групи и ги упатува да истражуваат за поставените прашања. Учениците се упатуваат да користат расположливи извори, обезбедена литература, интернет страница или ВИ ( Вештачка интелегенција).  Секоја група добива ливче со прашања (со ждребка или сл.)  Работен лист 1   1. Што е предмет на изучување на науката Историја? 2. Кои се главните периоди на праисторијата? 3. Објаснете зошто постои потребата за периодизација на минатото?   Работен лист 2   1. Што е предмет на изучување на Историографијата? 2. Кои се главните периоди на Историјата? 3. Објаснете ја потребата и причините за периодизација на Историјата!   Работен лист 3   1. Објаснете што значи поимот хронологија во Историската наука? 2. Одредете го времетраењето на периодите на Историјата! 3. Кој од историските периоди е најдолг период и зошто?   Секоја група ги презентира резултатите од истражувањето. Наставникот потикнува дискусија за точноста на податоците и бара од учениците да интерпретираат автентични размислувања околу следниве прашања:   * Дали и зашто треба да се изучува Историјата­? * Зошто е направена периодизацијата и како се користи за подобро изучување? * Кој од историските периоди е најинтересен и зошто?   ***Завршна активност***  Учениците извлекуваат заклучоци преку дискусија и заклучоците ги запишуваат во своите тетратки.  1. Каква е разликата помеѓу историјата и историографијата?  2. Какво е значењето на науката хронологија во изучувањето на историјата?  3. Кои се разликите помеѓу историските периоди?  4. Која е користа од изучувањето историја?  ***Рефлексија***   1. Кој дел од содржината ви остави најголем впечаток и зошто?   2. На кој начин помага науката хронологија при изучувањето на историјата?  3. Колку е важна историјата во однос на сегашноста и иднината?  4. Доколку би биле во можност за избор во кој период би сакале да живеете и зошто?  5. Дали би избрале да бидете Историчар или Историограф? | * Историска карта * Компјутерска технологија * Листови * Хамери | * Усни одговори * Придонес во работењето во групата * Придонес при извлекување на заклучоците |